इससे पहले गोवा के पर्यटन मंत्री दिलीप पारुलेकर ने भी ऐसा ही बयान दिया था. उन्होंने कहा था कि ‘ नाइजीरियाई नागरिक गोवा ही नहीं, पूरे देश के लिए समस्या बन चुके हैं. उन्हें वापस अपने घर भेजने के लिए देश में सख्त कानून की जरूरत है.’ मंत्री ने दावा किया कि पढ़ाई के बहाने छात्र भारत आते हैं और जबरन दूसरों से झगड़ा मोल लेते हैं. वह भारत में ज्यादा दिनों तक रूकना चाहते हैं. सरकार को ऐसे लोगों की सूची बनायी जानी चाहिए जो अपराध में लिप्त रहे हैं, उन पर नजर रखनी चाहिए.